РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/536/21

15. децембар 2021. године

Б е о г р а д

ЗАПИСНИК

58. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

 ОДРЖАНЕ 15. ДЕЦЕМБРА 2021. ГОДИНЕ

Седница је почела у 13,00 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Оливера Пешић, Бобан Бирманчевић, Братимир Васиљевић и Ана Чарапић.

Седници су присуствовали заменици чланова Одбора: Адријана Пуповац (заменик Душка Тарбука), Ана Белоица (заменик Соње Влаховић), Угљеша Марковић (заменик Душана Бајатовића), Муамер Бачевац (заменик Милорада Мијатовића) и Зоран Томић (заменик Братимира Васиљевића).

 Седници нису присуствовали чланови Одбора: Никола Јоловић, Горан Ковачевић, Владимир Маринковић, Љиљана Кузмановић Вујаковић, Золатан Пек и Војислав Вујић, нити њихови заменици.

Седници су присуствовали представници Министарства финансија: Огњен Поповић, помоћник министра, Александра Драговић и Оливера Здравковић, Сектор за финансијски систем и Ема Драгуљ, Управа за јавни дуг;представници Министарства просвете, науке и технолошког развоја: Зоран Касаловић, државни секретар и Емилија Вуковић, начелник Сектора за инвестиције; представници Агенције за спречавање корупције: Дејан Дамњановић, заменик директора; Маријана Обрадовић, Верка Атанасковић и Иван Васиљевић, помоћници директора и Драгица Вићентијевић, начелник Одељења.

Александра Томић, председник Одбора је предложила а одбор једногласно (једанаест гласова за – гласање подизањем руку) усвојио предлог председника, да се дневни ред допуни са тачком: Разматрање Извештаја о раду Агенције за спречавање корупције за 2020. годину, која би се разматрала као прва тачка дневног реда.

На предлог председника Одбора, Одбор је једногласно (једанаест гласова за – гласање подизањем руку) утврдио следећи:

Дневни ред:

1. Разматрање Извештаја о раду Агенције за спречавање корупције за 2020.годину (Број 02-526/21 од 30.марта 2021.године);
2. Разматрање Предлога закона о тржишту капитала, који је поднела Влада (број 011-2215/21 од 3. децембра 2021. године), у начелу;
3. Разматрање Предлога закона о изменама и допунама Закона о електронском фактурисању, који је поднела Влада (број 011-2213/21 од 3. децембра 2021. године), у начелу;
4. Разматрање Предлога закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2, који је поднела Влада (број 011-2212/21 од 3. децембра 2021. године), у начелу;
5. Разматрање Предлога закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница – Ваљево – Лазаревац, деоница Иверак – Лајковац (веза са аутопутем Е-763 Београд – Пожега), између кинеске Export-Import банке, као Зајмодавца и Републике Србије, коју заступа Влада Републике Србије поступајући преко Министарства финансија, као Зајмопримца, који је поднела Влада (број 011-2217/21 од 3. децембра 2021. године);
6. Разматрање Предлога закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за пројектни зајам – Универзитетска инфраструктура, који је поднела Влада (број 011-2218/21 од 3. децембра 2021. године).

 Одбор је (са једанаест гласова за), усвојио предлог председника Одбора да се, ради ефикаснијег рада Одбора, о тачкама дневног реда 2-6 води заједнички, начелни и јединствени претрес, у складу са чланом 76. Пословника НС, а да се потом о свакој тачки дневног реда Одбор појединачно изјасни.

**ПРВА ТАЧКА : Разматрање Извештаја о раду Агенције за спречавање корупције за 2020. годину**

Александра Томић је подсетила чланове Одбора да је чланом 39. став 1. Закона о спречавању корупције, прописано да Агенција подноси годишњи извештај о свом раду Народној скупштини, најкасније до 31. марта текуће године за претходну годину. Агенција за спречавање корупције поднела је, у складу са законом, Извештај о раду за 2020. годину, 30. марта 2021. године. Чланом 238. став 2. Пословника Народне скупштине предвиђено је да надлежни одбор након разматрања извештаја подноси Народној скупштини извештај са предлогом закључка, односно препоруке.

Извештај о раду Агенције за спречавање корупције за 2020. годину, образложио је Дејан Дамњановић, заменик директора.

У свом излагању, заменик директора је истакао да су планирана средства за рад Агенције за 2020. годину износила 292,58 милиона динара, док је укупно реализовано 276,47 милиона динара односно 94,5% буџета. Напоменуо је да је на основу прекршајних налога које је Агенција послала прекршајним судовима, у буџет враћено односно уплаћено 2,53 милиона динара. У складу са новим надлежностима Агенције проистеклих из Закона о лобирању, кроз Агенцију је прошло 65 полазника курса за лобисте и на тај начин је враћено још 2,92 милиона динара у буџет. Што се тиче бенефита средстава, Агенција је унапредила свој рад кроз нова софтверска решења и кроз подизање транспарентности у свом раду.

 Одбор за финансије, републички буџет и контролу трошења јавних средстава утврдио је, једногласно (11 гласова за), предлог закључка:

П Р Е Д Л О Г

 На основу члана 8. став 1. Закона о Народној скупштини („Службени гласник РС“, број 9/10 и 108/13 – др.закон) и члана 238. ст. 4. и 5. Пословника Народне скупштине („Службени гласник РС“, број 20/12 - Пречишћени текст),

 Народна скупштина Републике Србије, на \_\_\_\_ седници \_\_\_\_\_\_\_\_ заседања, одржаној \_\_\_\_\_\_\_\_ 2021. године, донела је

ЗАКЉУЧАК

поводом разматрања Извештаја о раду Агенције за спречавање корупције за 2020. годину

1. Прихвата се Извештај о раду Агенције за спречавање корупције за 2020. годину.

 2. Овај закључак објавити у „Службеном гласнику Републике Србије“.

**ДРУГА - ШЕСТА ТАЧКА:** **Заједнички начелни и јединствени претрес о предлозима закона**

Огњен Поповић, помоћник министра је образложио Предлог закона о тржишту капитала, Предлог закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2 и Предлог закона о изменама и допунама Закона о електронском фактурисању.

Доношење новог закона о тржишту капитала предвиђа Стратегија за развој тржишта капитала за период 2021. до 2026. године, коју је усвојила Влада. Одредбама новог закона доприноси се унапређењу ефикасности домаћег тржишта капитала, већој транспарентности и правној сигурности учесника на тржишту, а пре свега домаћих и страних инвеститора; поједностављује се приступ изворима капитала, првенствено малим и средњим привредним друштвима и смањује системски ризик на тржишту капитала.

Помоћник министра је истакао да је, пратећи нужност потребе обједињеног и системског реаговања, како би се очувао самоодржив и несметан рад привредних субјеката Републике Србије, констатована нужна потреба да Република Србија преузме обавезу да, као гарант, измири потраживања банака настала по основу одобрених кредита за финансирање ликвидности и обртних средстава за кредитирање привреде с циљем ублажавања негативних економских и финансијских последица пандемије COVID-19 изазване вирусом SARS-CoV-2.

Предлог закона о изменама и допунама Закона о електронском гласању обухвата утврђивање новог рока за почетак примене одређених обавеза из Закона о електронском фактурисању којим се уводи систем електронских фактура, као и прецизирање појединих одредаба наведеног закона.

Ема Драгуљ из Управе за јавни дуг је у свом излагању детаљно образложила финансијске услове и начин на који ће се средства зајма из Предлога закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница – Ваљево – Лазаревац, деоница Иверак – Лајковац (веза са аутопутем Е-763 Београд – Пожега), између кинеске Export-Import банке, као Зајмодавца и Републике Србије, коју заступа Влада Републике Србије поступајући преко Министарства финансија, као Зајмопримца и Предлога закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за пројектни зајам – Универзитетска инфраструктура, користити и отплаћивати.

**ДРУГА ТАЧКА:** **Разматрање Предлога закона о тржишту капитала, у начелу**

На основу члана 156. став 3. Пословника Народне Скупштине, Одбор је једногласно (једанаест гласова за) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о тржишту капитала, у начелу.

За известиоца Одбора на седници Народне скупштине одређена је др Александра Томић, председник Одбора.

**ТРЕЋА ТАЧКА: Разматрање Предлога закона о изменама и допунама Закона о електронском фактурисању, у начелу**

На основу члана 156. став 3. Пословника Народне Скупштине, Одбор је једногласно (једанаест гласова за) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о електронском фактурисању, у начелу.

 За известиоца Одбора на седници Народне скупштине одређена је др Александра Томић, председник Одбора.

**ЧЕТВРТА ТАЧКА: Разматрање Предлога закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2, у начелу**

На основу члана 156. став 3. Пословника Народне Скупштине, Одбор је једногласно (једанаест гласова за) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2), у начелу.

 За известиоца Одбора на седници Народне скупштине одређена је др Александра Томић, председник Одбора.

**ПЕТА ТАЧКА: Разматрање Предлога закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница – Ваљево – Лазаревац, деоница Иверак – Лајковац (веза са аутопутем Е-763 Београд – Пожега), између кинеске Export-Import банке, као Зајмодавца и Републике Србије, коју заступа Влада Републике Србије поступајући преко Министарства финансија, као Зајмопримца**

На основу члана 156. став 3. Пословника Народне Скупштине, Одбор је једногласно (једанаест гласова за) одлучио да поднесе следећи

 И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр.27 Лозница-Ваљево-Лазаревац, деоница Иверак-Лајковац (веза са аутопутем Е-763 Београд - Пожега), између кинеске Еxport-Import банке, као Зајмодавца и Републике Србије, коју заступа Влада Републике Србије поступајући преко Министарства финансија, као Зајмопримца.

За известиоца Одбора на седници Народне скупштине одређена је др Александра Томић, председник Одбора.

**ШЕСТА ТАЧКА:** **Разматрање Предлога закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за пројектни зајам – Универзитетска инфраструктура**.

На основу члана 156. став 3. Пословника Народне Скупштине, Одбор је једногласно (једанаест гласова за) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за пројектни зајам-Универзитетска инфраструктура.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 13,40 часова.

Седница је тонски снимана

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић